Приложение № 19

**Р А З Ч Е Т**

**За евакуация и разсредоточаване при възникване на промишлени аварии в Община Разград**

Разчета се изготвя на основание „Наредба за условията и реда за провеждане на евакуация и разсредоточаване”- приета с ПМС№337 от , 20.12.2012г.,обн.ДВ,бр.103 от 28.12.2012г.,

**I.Анализ на обстановката при възникване на промишлени аварии в община Разград.**

Производствените аварии и пожари са събития, които свързваме с големи разрушения, материални щети и човешки жертви. Пожари може да възникнат и при нарушаване на технологичната дисциплина в обектите от фармацевтичната и хранителна промишленост, работещи с лесно запалими и горими материали, отделящи силно токсични вещества.Като правило поведението на хората, попаднали в центъра на тези събития се обуславя до голяма степен от тяхната професионална подготовка и опит.Хората попаднали в критична ситуация често допускат грешки и с това влошават своето и на околните положение. Поради тази причина предварителната подготовка и планиране на действията, води до правилна реакция в първите най-критични моменти на аварията, с което се цели намаляване най-вече на човешките жертви.

**Критични места от критичната инфраструктура .**

“Амилум-България”ЕАД

“Пилко”ЕООД

“Биовет”АД-клон Разград

“Еко”-България”ЕАД-Разград

“БГ Агро складово стопанство” ЕООД

Бензиностанция с газостанция на OMW

Бензиностанция с газостанция на SEL

Газстанция на “Социалинвест”

Бензиностанция с газостанция „Релакс”

Бензиностанция с газостанция „Лукойл България” ЕООД-Б-73 Разград

Бензиностанция с газостанция „Лукойл България” ЕООД-О-755 Разград

Всеки обект от горния списък има разработен авариен план съгласно чл. 35 от Закона за защита при бедствия, като един екземпляр от плана има в Общината.. Обектите са висока степен на пожароопасност, съхраняват и работят с химически суровини, втечнени въглеводороди и фитофармацевтични продукти. При определени условия е възможно да възникне експлозия, пожар и замърсяване на околната среда /обгазяване/

В този случай е необходимо да приложим чл.1,ал.4 от Наредбата за условията и реда за провеждане на евакуация и разсредоточаване.”- В зависимост от ситуацията може да не се провежда евакуация и разсредоточаване по ал.3, а да се осъществи временно извеждане на лица, домашни и селскостопански животни без настаняване и изнасяне на имущество на безопасни места.

Информация за възникналата аварийна ситуация в обекта ще се получи от оперативния дежурен на обекта, който действа съгласно аварийния план - оповестява тел. 112.

**II. Разчет за евакуация, разсредоточаване и извеждане на населението от гр. Разград и гарова промишлена зона попадащи в зоните на обгазяване.**

В гр.Разград са ситуирани обектите „Биовет”АД- клон Разград и бензиностанции и газостанции.

В гарова промишлена зона са ситуирани обектите „Амилум България” ЕАД; „Пилко”ЕООД ; „Еко- България” ЕАД; „БГ Агро складово стопанство” ЕООД.

В аварийните планове на обектите са описани възможните сценарии за аварии причинени от различни външни и вътрешни фактори.

Потенциално застрашени в случай на авария най близки населени места и други обекти в близост до аварията.

Чл.14, ал.1 от наредбата - решение за провеждане на евакуация /извеждане/ се взема от кмета на общината;

Чл.15 от наредбата - евакуация и разсредоточаване се провеждат със заповед на кмета.

**1. Начин и способ за оповестяване.**

**Оповестяване** .

Информацията за възникнала промишлена авария ще се получи от тел.112, и от оперативния дежурен на обекта в който е възникнала аварията, оповестяване на населението ще се извърши:

* чрез националната система за ранно предупреждение и оповестяване на органите на изпълнителната власт и населението / 21 бр. ел. сирена на централно задействане за гр. Разград/;
* чрез локалните системи за оповестяване в обектите/ съгласно аварийните планове/;
* чрез ресурсите на единната спасителна система / коли на ОУ ПБЗН; ОД на МВР ; СМП/;
* чрез местните средства за масово осведомяване / радиоточки/
* чрез други средства

**За населението и работещите в източната промишлена зона на гр. Разград.**

Според разгледаните възможни сценарии за големи аварии с опасни химически вещества в аварийния план на „Биовет”АД-клон Разград, единствено при разлив на амонячна вода, зоната на поражение в зависимост от вятъра може да достигне източната част на гр. Разград до автогарата.

При тази ситуация е препоръчително гражданите на открито да се изведат от зоната на обгазяване /поражение/, като прикриват лицето си с мокри кърпи за да избегнат въздействието на парите на амонячната вода. Тези които са в помещения трябва да затворят вратите и прозорците и се изчака да се разсее облакът в зоната на поражение.

Щаба за изпълнение на общинския план за защита при бедствия уведомява ръководителите на обекти попадащи в зоната на обгазяване, които въвеждат в изпълнение аварийните си планове.

**За населението и работещите в гарова промишлена зона на гр. Разград.**

При възникване на производствена авария с изтичане на / амоняк, втечнени въглеводороди, взривоопасни газове/ възникване на пожар, започва се незабавна евакуация на работещите в близост до аварията.

Щаба за изпълнение на общинския план за защита при бедствия уведомява ръководителите на обекти попадащи в зоната на обгазяване, които въвеждат в изпълнение аварийните си планове.

Вземат се мерки за евакуация на населението и работещите във съседните фирми по посока на вятъра на разпространение на облака.

Уведомява се населението и населените места попадащи в зоната на разпространение на обгазяването.

**2.Местата на сборните евакуационни пунктове / СЕП /, евакуационни центрове /ЕЦ/ и места за настаняване /МН/**

**За град Разград северно от река „Бели Лом**”;

- преполага се че живущите северно от река „Бели Лом”в ж.к.”Абритус” жилищтни блокове -15, 17, 19,21,23,25,27,29,104,106, ул.”Абритус” бл.”Чавдар”; ЦДГ „Детелина” и на улиците „Сава Катрафилов”и „Любен Каравелов” ще попаднат в зоната на възможно обгазяване / зависи от скоростта и посоката на вятъра/ СЕП, ЕЦ и МН се обособяват в ОУ „Отец Паисий ;

**За град Разград южно от река „Бели Лом**”;

* бул.”Априлско въстание” 68 - Източна промишлена зона „Балканфарма”АД и „Биовет”ЕО0Д изграждат СЕП, ЕЦ и МН в самите дружества и организират извеждането на персонала съгласно аварийните планове;
* бул.”Априлско въстание” - Източна промишлена зона „Лидъл ;Технополис; Технорай; Пежо, Колеж и бензиностанции и газстанции Шел и Лукойл, автогара изграждат СЕП, ЕЦ и МН на място и организират извеждането на персонала съгласно аварийните планове на дружествата;

**3.Отговорниците и състава на СЕП, ЕЦ и МН и техните задължения при провеждане на евакуация и разсредоточаване**. Ще се изграждат в ОУ „Отец Паисий” , ОУ Н.Й.Вапцаров”и района на СБА

Състава на комисиите ще бъде от по 5 човека за всяко СЕП / училище/

**Ръководител:**

Зам. Кмет на общината, директор на дирекция;

**Членове:** 1.представител на „РУ Социално подпомагане”

2.представител на общината- „ГРАОН

3. представител на – БЧК

4. медицинско лице

Към състава може да се превличат и представители на други институции по преценка на ръководителя.

Състава на СЕП в „Балканфарма”; Биовет” ; „Технополис”; Технорай”и Лидъл” и бензиностанциите Шел и Лукоил ще се определят и изграждат от тях.

**4.Транспортни средства, необходими за провеждането на евакуацията и разсредоточаването**.

Ще се използват всички налични МПС на общината и на общинските предприятия - „Паркстрой ; Разградлес”; Ремонтсрой; и дружествата и обектите попадащи в зоните на обгазяване.

**5.Основни и резервни маршрути за евакуация и разсредоточаване и организацията на движението**.

**За град Разград северно от река „Бели Лом**”;

* За живущите от жк.”Абритус” ще използват маршрут по ул. „Св.Св. Климент”, бул.”Княз Борис”, ул.”Братя Миладинови” ул. „Отец Паисий”- ОУ „Отец Паисий”;

**За град Разград южно от река „Бели Лом”**

* щабовете за изпълнение на обектовите аварийни планове за защита при бедствия в „Балканфарма” и „Биовет” вземат решение дали да се извеждат работещите на МН;
* бул.”Априлско въстание”- източна промишлена зона включваща – „Лидъл”, „Технополис” „Пежо” „Технорай”,бензиностанция „Шел” „Лукоил” Колеж и автогара използват маршрут – бул. „Априлско въстание”- ОУ „Н.Й.Вапцаров”

Организацията на движението по маршрутите за евакуация и разсредоточаване ще се извършва от ОД на МВР и други съставни части на единната спасителна система.

**6. Реда за настаняване и осигуряване на евакуираните лица и за съхранение на разсредоточените културни и материални ценности.**

Решение за евакуация се взема от кмета на общината за което се издава заповед.

При вземането на решение за евакуация се приемат предвид всички фактори, влияещи върху обстановката, включително недостатъчната информация, ниво на информираност на населението за характера на опасността и подходящите защитни действия, възможни рискове при придвижването и др.

Ръководството на евакуацията и разсредоточаването на общинско ниво се осъществява от кмета на общината, който се подпомага от щаба за изпълнение на плана за защита при бедствия - чл. 65, ал.1, т. 7 от Закона за защита при бедствия.

Щаба организира и извършва контрол на всички етапи от провеждането на евакуацията и разсредоточаването :

- Организира оповестяването за евакуация и разсредоточаване.

- Организира извеждането /транспортирането/ на подлежащите на евакуация и разсредоточаване хора, животни и имущество.

- Организира посрещането и настаняването на евакуираните, както и съхраняването на разсредоточеното имущество на сэответната територия.

- Организира логистичното осигуряване на евакуираните и защита на разсредоточеното имущество.

- Осъществява непосредственото ръководство на СЕП, ЕЦ и МН.

- Организира охраната на територията, от която е извършена евакуацията и разсредоточаването.

- Организира и координира получаването и раздаването на хуманитарните помощи.

- Предоставя информация за проведената евакуация и разсредоточаване.

- Извършват и други дейности във връзка с провеждането на евакуацията и разсредоточаването.

Не се предвижда разсредоточаване на културни и материални ценности от Регионален исторически музей чрез преместване в друга сграда.

**7. Мерките за осигуряване на обществения ред и опазване на имуществото на евакуираните.**

Общественият ред по време на евакуацията и разсредоточаването и опазване на имуществото на евакуираните ще се осигурява от ОД на МВР.

**8 .Реда за връщане на евакуираните по местата за постоянно местоживеене и на разсредоточените културни и материални ценности.**

Връщането на евакуираните по местата за постоянно местоживеене става след издаване на заповед на Кмета на Общината, като изпълнението на заповедта се организира и контролира от Щаба за изпълнение плана за защита при бедствия.