Приложение № 13

**П Л А Н**

**ЗА ЗАЩИТА ПРИ НАВОДНЕНИЯ**

1. **Анализ и оценка на риска от наводнения**

1.1. При обилни продължителни валежи от дъжд и при интензивно топене на снеговете по поречието на реките, особено на река Бели Лом могат да настъпят наводнения. Наводнения могат да възникнат и в резултат на неконтролирано изтичане на води или при пълно или частично разрушаване стените на язовири.

Особено разрушителни ще се окажат наводненията в разливните зони на язовирите “Бели Лом”, “Балкански”, “Осенец”, “Липник”, “Пчелин 1”,“Пчелин 2”,

На възтановяване ще подлежат разрушените язовирни стени, техническата и инженерна инфраструктура, частните и общественни сгради и селскостопанските постройки в засегнатите населени места.

1.2. С оглед на гореизложеното е необходимо да се предприемат мерки за намаляване риска от наводнение. Мерките, които трябва да се вземат в тази връзка са:

-рехабилитация на бетоновото корито на река Бели Лом в участък от 3 км. /в чертите на град Разград;

-почистване коритото на река Бели Лом /в регулация/ от дървесна и храстовидна растителност, както и постигане на проектното сечение на речното корито за достигане на нормална проводимост;

-коригиране коритата на реки и дерета с цел повишаване тяхната проводимост.

1.3.На база оценката на риска, като критични и потенциално опасни са номинирани и определени следните водно-стопански обекти:

**Потенциално опасни обекти**.

язовир „Бели лом”

язовир “Пчелин 1”

язовир “Пчелин 2”

язовир “Осенец”

язовир “Балкански”

язовир “Липник”

**Критични места от критичната инфраструктура.**

Река “Бели Лом” с притоците

Река “Топчийска” в участък с. Топчии

Водосборите на реки

**2. Мерките за предотвратяване или намаляване на риска от бедствия.**

За всеки обект от горния списък е изготвена рискова характеристика. Анализът на тези рискови характеристики показва, че хидро технически съоръжения /ХТС/ и реките с техните притоци произвеждат риск от наводнение в гр. Разград и селата Осенец, Балкански, Побит камък, Гецово, Дряновец и Топчии . Язовирите “Пчелин 1” и “Пчелин 2” застрашават от заливане на техническа инфраструктура, вододайна зона, сгради и съоръжения.

За установяване техническото състояние на ХТС ежегодно експертен съвет изготвя експертиза за състоянието на съоръженията и предлага решения.

ХТС ежегодно и при настъпили промени актуализират аварийните планове за действие при бедствие.

Обучението заема важна роля в подготовката за предотвратяване, поведение и действие в условията на риск от наводнения. То се осъществява по утвърдени програми за обучение в школи, провеждане на УМС, изнасяне на лекции по местните радиа , телевизии и преса, паметки и брошури и провеждане на учения за проиграване плана за защита от наводнение. Ученията дават възможност за практическо отработване взаимодействието между органите за управление, силите за реагиране и населението.

- Общински, обектови учения и тренировки;

- Обучение на населението, съгласно Националната програма за обучение;

- Комплексни учения със сили и средства на ЕСС, доброволни формирования и населението.

Целите на обучението за защита при наводнения са;

- населението да е запознато с правилата за поведение и действие при наводнение;

- да се задължат собственниците на сградите, които са в лошо техническо състояние, да извършат конструктивното им укрепване;

- да се контролира изправността на сградната канализация и връзката и с площадкова такава;

- своевременно оповестяване органите за управление и силите за реагиране за провеждане на спасителни и аварийно-възстановителни дейности;

**3. Мерките за защита на населението.**

Възможността да се прогнозира опасността от наводнение позволява да се осъществяват редица мероприятия, които значително намаляват загубите и създават по-благоприятни условия за провеждане на СНАВР.

При прогнозирането на извънредната ситуация при наводнение се използват данни от хидрометеорологичната служба и материали, натрупани от многогодишен опит и наблюдения.

Местата за временното настаняване на пострадалото населението са предварително избрани. Това са хотели, туристически хижи, пансиони и др, които разполагат с леглови фонд. Могат да се използват и училищни и детски сгради, спортни зали и др. които ще се приспособят за временно настаняване.

**3.1. По-важните мероприятия, провеждани в случай на непосредствена опасност от наводнение, са:**

-чрез местните оператори на телевизионни и радиоуслуги и другите средства за масово осведомяване се съобщава на населението за опасността от наводнение;

-организира се наблюдение (особено на хидротехническите съоръжения);

-установява се връзка между отговорните за защита на населението при бедствия институции по места и другите институции, предвидени да участват в СНАВР;

-подготвят се за действие силите и средствата за извършване на СНАВР;

-провежда се евакуация на населението и домашните животни от застрашените зони, а материали, готова продукция, апаратура, документация и други ценности се извозват на безопасни места;

-училищата прекратяват занятията, обектите от националното стопанство, намиращи се в зоната на очакваното наводнение, прекратяват напълно или частично работата си;

-укрепват се хидротехническите съоръжения и изкуствените прегради;

-построяват се насипи от пръст;

-прокарват се водоотводни канали;

-ремонтират се пътищата и мостовете;

-организира се непрекъснато дежурство на местните спасителни екипи, които поддържат непрекъсната връзка с органите на ОУПБЗН, МВР и ЦСМП по места;

-почистват се руслата на реките.

**3.2. Организация на СНАВР при наводнение.**

Кмета на общината, подпомаган от изградения на основание чл. 65(1),т..7 от Закона за защита при бедствия, щаб за изпълнение на общинския план за защита при бедствия и за взаимодействие с областния щаб, във взаимодействие с компетентните държавни и областни органи и организации, търговски дружества, еднолични търговци, кооперации и нестопански организации, при **наводнение**, създава такава организация на работа, гарантираща в кратки срокове оказване на медицинска помощ на пострадалите, ограничаване мащабите на възможните последствия, защита на населението и ликвидиране на последствията / източниците / на рискови фактори за населението и околната среда.

Организират се и се провеждат следните мероприятия:

-извършване на анализ и оценка на първоначалната информация с оглед прогнозиране на последствията от наводнението и изготвяне на предложение и предварителни указания за защитни мерки за населението, животните и материалните ценности;

-извършване на разузнаване на мястото на аварията и наводнението;

-информира се и се оповестява населението, попадащо в прогнозираните или реално залети зони;

-незабавно се информират висшестоящите органи, съгласно определения ред;

-извършва се медицинско осигуряване и оказване на медицинска помощ на засегнатото население;

-уведомяват се и се привеждат в готовност за работа формированията, предвидени за действие в групировката на силите и средствата;

-аварийните екипи се осигуряват с необходимите методики и програми за анализ, оценка и прогнозиране на обстановката, както и с технически, транспортни и комуникационни средства.

**3.3.Провеждане на СНАВР при наводнение.**

-ако обстановката налага, се извършва извеждане, разсредоточаване и евакуация на населението;

-Кмета на общината взема решение за предприемане на мерки за защита на населението и извършване на СНАВР;

-отстраняват се пробиви възникнали по насипи, диги и други изкуствени прегради и хидротехнически съоръжения;

-на местата, където се очаква задръстване на речните корита, се поставят постове. Хората от тези постове трябва да имот готовност и да извършват взривни работи, за да ликвидират задръстването;

-осигуряват се необходимия ред и сигурност сред населението при прилагане на защитните мерки;

-съдейства се на компетентните органи за разследване на причините за аварията и наводнението.

**4. Разпределение на задълженията и отговорните органи и лица за изпълнение на предвидените мерки.**

Кмета на общината чл.65,ал.2,т.10 координира спасителните и неотложните аварийно–възстановителни работи вследствие на наводнения, възникнали на територията на общината. Дейността на кмета се подпомага с предваритерно създаден с негова заповед щаб за изпълнение на общинския план за защита при бедствия и за взаимодействие с областния щаб.

При възникване на бедствие на територията на общината кмета:

- въвежда със заповед в изпълнение общинския план за защитата при бедствия;

- може да обяви бедствено положение на територията на общината или на част от нея;

- организира, координира и контролира процеса на подпомагане и възстановяване при бедствия;

- координира спасителните и неотложните аварийно-възстановителни работи, възникнали на територията на общината.

Длъжностните лица от щаба за изпълнение на общинския план за защита при бедствия и за взаимодействие с областния щаб осъществяват общото взаимодействие между подчинените им и останалите структури от ЕСС, чрез изпълнение на следните мероприятия:

– Началникът на ОУПБЗН-Разград – организира и ръководи цялостната дейност по провеждане на СНАВР в засегнатия район, в качеството му на ръководител на място;

- ръководителите структури от Общинската администрация – осигуряват техническото, материалното, правното и останалите видове осигурявания на дейността на щаба за изпълнение на мероприятията, залегнали в плана;

– Директорът на ОД на МВР-Разград – организира и ръководи мероприятията по отцепване на засегнатия район, извършване на издирвателни дейности, насочване на населението по обходни маршрути и отклоняване на транспортни потоци, осигуряване на охраната на материалните и парични ценности, както и други мероприятия, регламентирани в Закона за МВР (ЗМВР);

-Директорът на секретариата на ОС на БЧК – Участва в разпределението и организира раздаване на хуманитарна помощ, координира действията на доброволците на БЧК за ефективна работа в зоната на поражение;

- Директорът на РЗИ-Разград, съвместно с Директорът на РЦСМП-Разград – организира и ръководи мероприятията по медицинска сортировка, първична обработка, лечение, рехабилитация и медицинска експертиза на пострадалите, осигуряване защитата на стационарно болните и формирането на запаси от лекарства, медикаменти, консумативи и др. медицинско имущество за осигуряване на населението при кризи, организирането и осъществяването на противоепидемични, хигиенни дейности и санитарен контрол, както и контрол на засегнатите от наводнението територии;

-Управителите на „Водоснабдяване – Дунав” ЕООД и „Е.оН България – Мрежи”, Регионален център–Разград и ръководител „ЕРПМ”, МЕР-Разград към „Електроенергиен системен оператор” ЕАД – организират и ръководят действията на подчините им екипи при извършване на ремонтно-възстановителни дейности по комунално-енергийните мрежи с цел намаляване на последствията от бедствието и възстановяване водо- и енергозахранването в засегнатия район .

**5. Средствата и ресурсите, необходими за изпълнение на дейностите по т. 2, 3 и 4;**

Финансовото и материално-техническото осигуряване на защитата при бедствия се осигурява от:

- бюджетите на министерствата и ведомствата;

- общинските бюджети;

- търговските дружества и едноличните търговци - за обектите им.

Съгласно чл. 9(13) от ЗЗБ предвидените мерки в плановете за управление на риска от наводнения се включват в годишните планове за изпълнение на Националната програма за защита при бедствия.

За изпълнение на Националната програма за защита при бедствия се приемат годишни планове.

Финансирането на дейностите от годишните планове се осъществява в рамките на одобрения бюджет на компетентните органи и от други източници за финансиране.

Финансовото и материално-техническото осигуряване на защитата при наводнения включва:

- текуща издръжка на силите и средствата на единната спасителна система;

- производство, ремонт, доставки на техника, оборудване и друго имущество, необходимо за защитата при бедствия;

- проектиране и извършване на капитално строителство, изграждане и поддържане на системи за ранно предупреждение и оповестяване при бедствия;

- управление на недвижими имоти и движими вещи - държавна собственост, предоставени на министерства и ведомства за защита при бедствия;

- осъществяване на международно икономическо и научно-техническо сътрудничество в областта на защитата при бедствия;

- социални и обслужващи дейности;

- контрол върху производството, сертификацията и атестирането на техниката и друга специална продукция за защита при бедствия;

- създаване и поддържане на кризисни запаси от материални средства и горивно-смазочни материали за осигуряване защитата на населението при бедствия;

- предоставяне на държавни и общински имоти и движими вещи за целите на защитата;

- други дейности, свързани с осигуряването на защита при бедствия.

**6. Начин на взаимодействие между съставните части на единната спасителна система.**

В изпълнение на чл. 29.(1) от ЗЗБ координацията на съставните части на единната спасителна система на територията на областта се осъществява чрез оперативният център на Областно управление "Пожарна безопасност и защита на населението" – Разград (ОКИЦ на ОУПБЗН-Разград).

Дежурните длъжностни лица от ОКИЦ:

- приемат и оценяват информация за възникнали бедствия;

- уведомяват компетентните съставни части на единната спасителна система и координират по-нататъшната дейност на основата на стандартни оперативни процедури;

- извършват ранно предупреждение и оповестяване на органите на изпълнителната власт, съставните части на единната спасителна система и населението при бедствия;

- по искане на ръководителя на място, на кмета на общината или на областния управител организират включване на предвидените в плановете за защита при бедствия съставни части на единната спасителна система, както и на допълнителни сили и средства.

Взаимодействие на длъжностните лица от ОКИЦ с компетентните структури се извършва на база предварително разработен и съгласуван телефонен указател.

Съгласно чл.31 от ЗЗБ взаимодействието и координацията между частите на единната спасителна система, участващи в спасителни и неотложни аварийно-възстановителни работи в района, засегнат от наводнението, се извършва от ръководителя на място.

Ръководител на място е началникът на Областно управление "Пожарна безопасност и защита на населението" - Разград или оправомощено от него длъжностно лице.

Ръководителят на място при провеждане на спасителни и неотложни аварийно-възстановителни работи има право да:

- забрани или ограничи влизането на лица в мястото на намеса;

- нареди временно извеждане на лица от мястото на намеса;

- разпореди незабавно извършване и спиране на строежи, строителни работи, теренни преустройства или събаряне на сгради и съоръжения или части от тях с цел намаляване или отстраняване на рисковете от възникналото бедствие;

- поиска от юридически или физически лица предоставяне на лична или материална помощ;

- създаде щаб на ръководителя на място с представители на участващите екипи от единната спасителна система;

- раздели мястото на намеса на сектори или на участъци, да определи техни ръководители, да им възлага задачи, както и да разпределя сили и средства за тях.

При опасност от възникване или реално възникване на случаи на епидемии и епизоотии в засегнатата от наводнението зона, ръководството на СНАВР на място се поема от ръководителят на регионалната здравна инспекция или на областната дирекция по безопасност на храните

**7. Ред за ранно предупреждение и оповестяване на органите на изпълнителната власт, на съставните части на единната спасителна система и населението при опасност или възникване на наводнение.**

**7.1. Ред за ранно предупреждение и оповестяване на органите на изпълнителната власт при опасност или възникване на наводнение.**

Системата за ранно предупреждение и оповестяване на органите на изпълнителната власт и на съставните части на Единната спасителна система функционира посредством въведени база данни, разпределени по утвърдени от съответните ръководители (областен управител, кметове на общини и ръководители на основни структури от единната спасителна система) схеми, които включват групите за оповестяване, длъжностни лица за оповестяване в групите и приоритети при оповестяването.

Групите за оповестяване на областно и общинско ниво :

- общинска администрация;

- щаб за изпълнение на общинския план за защита при бедствия и за взаимодействие с висшестоящите щабове;

- кметства и населени места;

- съставни части на Единната спасителна система на общинско ниво.

При опасност или възникване на бедствие, изискващо координация на посочените по-горе нива, ранното предупреждение и оповестяването се извършва въз основа на искане на областен управител, кмет на засегната община, ръководителя на съставна част на Единната спасителна система или ръководител на мястото на намесата. Исканията се приемат чрез ОКИЦ на ОУПБЗН-Разград.

Ранното предупреждение и оповестяването на областно и общинско ниво, кметство и населено място се осъществява от ОКИЦ по разпореждане на началника на Областно управление "Пожарна безопасност и защита на населението".

Искането за оповестяване трябва да съдържа информация за заплахата или за бедствието, както и органите на изпълнителната власт и съставните части на Единната спасителна система, които следва да бъдат уведомени.

С разпореждането за ранно предупреждение или оповестяване, началника на ОУПБЗН-Разград се определя групата и длъжностните лица за оповестяване, сигналът за оповестяване, както и начинът на свързване.

**7.2. Ред за ранно предупреждение и оповестяване на населението от Община Разград при опасност или възникване на наводнение.**

Ранното предупреждение и оповестяване на населението е мероприятие за едновременно предупреждение и оповестяване на големи групи хора на определена територия за предстоящо или настъпило бедствие и за излъчване на указания за необходимите мерки и действия чрез акустични сигнали и гласова информация.

На територията на общината не е изградена автоматизираната система за подаване на акустичните сигнали и гласовата информация, съгласно Наредбата за ранното предупреждение и оповестяването при бедствия.

Към момента оповестяване на населението се извършва само с електро-механични сирени само са сигнали „Въздушна опасност” и 4Отбой от въздушна опасност”.

До окончателното изграждане на Системата за ранно предупреждение и оповестяване на населението сигналите за опасност или възникване на наводнение се организира от кмета на общината и/или кметства и населени места осъществява от подвижни средства, оборудвани с необходимите системи за подаване на акустична и8или гласова информация. Приоритетно се използват екипите на ОД на МВР и/или ОУПБЗН по места.

**8. Информация за екипите и средствата на съставните части на единната спасителна система.**

Силите и средствата на общината за реагиране и ликвидиране на последствията при наводнение съгласно разчета.

Съгласно направения разчет за привличане на допълнителни сили и средства за провеждане на СНАВР при наводнение е определен района:

Местността Пчелина край гр. Разград на 7 км. от централната градска част.

Осигуряването на законността и реда в засегнатите от наводнението зони се осъществява от органите на ОД-МВР под ръководството на Директора на ОД-МВР и/или началника на РУП.

Силите се изнасят в района на мястото /наводнението/ и изпълняват следните основни задачи:

- организират комендантската служба в района и по пътищата водещи към него;

- отцепване на пострадали жилищни сгради и стопански обекти;

- осигуряване охраната на магазини, складове и жилищни домове на населението в района на наводнението;

- усилване охраната на обществени сгради и обекти от HС и такива съхраняващи документи от особена важност;

- предотвратяване на паника сред населението и възстановяване спокойствието и обществения ред, борба с мародерите;

- въвеждане на ред по бензиностанциите;

- осигуряване условия за въвеждане структурите от Единната спасителна система;

- установяване самоличността на загиналите;

- извършват адресната регистрация на евакуираното население (ако има такова).

- набелязване на мерки за недопускане на аварии и катастрофи.

Организацията, управлението и ресурсното обезпечаване на медицинското осигуряване на населението при възникване на наводнения на територията на общината се осъществява от изградените структури на здравеопазването под ръководството на директора на Регионална здравна инспекция-Разград.

Цялостната дейност в това отношение се провежда в тясно взаимодействие със съответните структури на Министерството на здравеопазването, Щаба за изпълнение на общинския план за защита при бедствия и за взаимодействие с областния щаб, Областно управление "Пожарна безопасност и защита на населението"-Разград, Българския червен кръст, други органи на централната и местна власт, имащи отношение по въпросите на медицинското осигуряване и с неправителствени организации..

Директорът на Регионална здравна инспекция-Разград разработва "План за медицинско осигуряване при бедствия, аварии и катастрофи", който се утвърждава от Министъра на здравеопазването.

Основните задачи и отговорности на регионалната здравна инспекция по подготовката на звената /лечебни и здравни заведения/, включени в състава на единната спасителна система в област Разград по медицинското осигуряване на населението при наводнения са:

- организиране и осъществяване, на мероприятия насочени за подготовката на структурите на здравеопазването в общината за изпълнението на задачи по медицинско осигуряване при евентуалното възникване на наводнения;

- изграждане и поддържане на система за оповестяване на лечебните и здравни заведения на територията на общината при възникване на евентуална кризисна ситуация;

- планиране и провеждане на мероприятия за ресурсното осигуряване на лечебните и здравни заведения и повишаване осигуреността им с лекарства и апаратура за медицинско осигуряване при наводнения;

- прогнозиране и оценка на вероятната обща и на медицинска обстановка на територията на общината, която може да възникне в резултат на евентуална кризисна ситуация;

- прогнозиране на медицинските загуби сред населението и от персонала на лечебните и здравни заведения при възникване на евентуална кризисна ситуация;

- планиране и провеждане на мероприятия за повишаване на подготовката на ръководния състав на структурите на здравеопазването в община Разград и осигуряване на ефективно управление на изградените специализирани медицински екипи за осъществяване на медицинското осигуряване при извършване на СНАВР;

Логистика се организира от Дирекция ОСДД, отдел “Социално подпомагане”–Община Разград, сектор “Търговия и контрол”. В дейностите по подпомагане на засегнатото население решаваща роля ще играят щатните и доброволни структури на Българския червен кръст на територията на общината. Основно ще се изпълняват следните мероприятия:

-набелязване на подходящи сгради в град Разград и населените места от общината в които ще бъде настанено пострадалото население;

-осигуряване на недостига от постеловъчни материали, дрехи и др. от първа необходимост за пострадалото население;

-осигуряване на храни , вода, лекарства и медикаменти; съгласно разчет за необходимостта от хранителни продукти, вода, лекарствени средства и медицински изделия на 1 човек за три дни.

-осигуряване на лекарско наблюдение на пострадалите;

-осигуряване на отопление, ако това се налага;

-осигуряване на психолог, ако това е необходимо.

При необходимост могат да се привлекат допълнителни сили разположени извън територията на общината.

Кмета на общината подготвя искане до Министъра на вътрешните работи за оказване на помощ от групите СД към ОУПБЗН, основно от областите Русе, Търговище и Силистра и от Министъра на отбраната за оказване на помощ от поделения дислоцирани в гр. Шумен и гр. Русе.

**9. Време за готовност за реагиране на съставните части на единната спасителна система.**

Основните съставни части на единната спасителна система на територията на областта (ОУПБЗН-Разград, ОД на МВР-Разград и ЦСМП-Разград и техните структури по места) осигуряват непрекъсната готовност за приемане на съобщения при възникване на наводнения, тяхната оценка и незабавни действия.

Другите съставни части на единната спасителна система предоставят помощ при поискване съгласно разчета в общинския план за защита при бедствия.

Въоръжените сили предоставят помощ при провеждане на спасителни и неотложни аварийно-възстановителни работи с разрешение на министъра на отбраната въз основа на искане от Областния управител.

Времето за готовност за реагиране на основните съставни части на единната спасителна система при наводнение е в рамките 10 до 30 минути, а на другите съставни части – 30 до 120 минути в зависимост от вида на техниката и готовността за нейното използване.

**10.Финансово осигуряване на плана**

-средства за сключване на договори за абонамент / 10% от сумата предвидена за провеждане на СНАВР/ с предприятия, собственици на тежка техника / кранове, булдозери, фадроми и др./, крайно необходима за предотвратяване или възстановяване при наводнение;.

-средства за непосредствени разходи за извършване на дейности по защитата при наводнение;

-средства за осигуряване на неотложна помощ на пострадалите лица при наводнение, включваща:

-изхранване и временно настаняване на пострадалите лица, домашните и селскостопанските животни;

-раздаване на облекло и битово имущество на пострадалите лица;

- средства за превантивни дейности и мероприятия /почистване и корекции речните корита и дерета/.

Всичко необходими средства – 40 000 лв.

Приложения:

.

1. Схема за оповестяване на язовирите в община Разград

2.Списък на язовирите в община Разград, водосборни и заливни зони и оттоци

3. Схема за координация на съставните части на ЕСС.

4. Сили и средства на язовирите за реагиране и ликвидиране на последствията при наводнение съгласно аварийните планове.

5. Медицинско осигуряване на СНАВР

6.Налично имущество за временно настаняване на евакуирано население.

7.Разчет за необходимостта от хранителни продукти, вода, лекарствени средства и медицински изделия на 1 човек за три дни

ЛИСТ

ЗА ВНЕСЕНИ ПРОМЕНИ В ПЛАНА ЗА ЗАЩИТА НА НАСЕЛЕНИЕТО

ПРИ НАВОДНЕНИЕ В ОБЩИНА РАЗГРАД

|  |  |  |  |  |
| --- | --- | --- | --- | --- |
| **№**  **по**  **ред** | **Вид на промяната** | **Стр.**  **бр.** | **От кого - дата** | **По решене**  **на** |
| **1** | **2** | **3** | **4** | **5** |
|  |  |  |  |  |



**ПРИЛОЖЕНИЕ №2**

**СПИСЪК НА ЯЗОВИРИТЕ В ОБЩИНА РАЗГРАД, ВОДОСБОРНИ И ЗАЛИВНИ ЗОНИ И ОТТОЦИ**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| №  по  ред | Язовир | Землище  Град/село/  Община | Собственост на  /държава/  / община / | Водни обеми | | Язовирна стена | | | Залята | Водоизточник | | Отток | |
| Общ | Мъртъв | Н | L | Земен  Насип | Площ  Дка | Наименова-ние | F  км2 | 50 % 10³м3 | 70 %  10³м3 |
| 10³м3 | 10³м3 | М | М | 10³м3 |  |  |  |  |  |
| 1. | Бели Лом | Община  Лозница | “Н. системи” | 25500 | 3300 | 21.80 | 530 | 315.4 | 3 450 | Манастирско дере, Сюд дере | 122 | 8800 | 3200 |
| 2. | Пчелин 1 | гр.Разград | Общ.Разград | 300 | 10 | 12.50 | 165 | 30 | 70 | дере | 14.0 | 1 110 | 444 |
| 3. | Балкански | с.Балкански | Общ.Разград | 556 | 30 | 9.10 | 321 | 70 | 165 | дере | 25.8 | 2 020 | 9. |  | с.Езерче | Общ.Ц. Калоян | 600 | 35 | 11.80 | 150 | 47 | 115 | дере | 12.5 | 988 |
| 4. | Осенец | с.Осенец | Общ.Разград | 1 458 | 60 | 16.50 | 305 | 131 | 230 | дере | 29.8 | 2 350 | 940 |
| 5. | Пчелин 2 | гр.Разград | Общ.Разград | 1 065 | 46 | 15.80 | 211 | 82 | 155 | дере | 14.0 | 1 055 | 463 |
| 6. | Островче | с.Островче | Общ.Разград | 131 | 14 | 7.70 | 140 | 13 | 52 | извори | 2.6 | 314 | 154 |
| 7. | Липник | с.Липник | Общ.Разград | 140 | 15 | 7.80 | 115 | 10 | 50 | дере | 10.7 | 1 280 | 626 |

Приложение № 3

**ОБЕКТИ ОТ НАЦИОНАЛНОТО СТОПАНСТВО**

**СИЛИ**

**ЗА РЕАГИРАНЕ**

**ЕДИННА**

**СПАСИТЕЛНА**

**СИСТЕМА**

**ОБЛАСТЕН УПРАВИТЕЛ**

**ЩАБ**

**КМЕТ НА ОБЩИНА**

**ЩАБ**

**СИЛИ ЗА РЕАГИРАНЕ В ОБЩИНАТА**

**РЪКОВОДИТЕЛИ НА ОБЕКТИ ОТ НАЦИОНАЛНОТО СТОПАНСТВО**

**СИЛИ ЗА РЕАГИРАНЕ В ОБЕКТА**

**ОКИЦ**

**Ръководител**

**на място**

**112**

**ОУПБЗН**

**ЦСМП**

**ОД на МВР**

**Спешно**

**повикване**

**Системи за мониторинг и**

**наблюдение**

**НОКИЦ**

**Схема за координация на съставните части на ЕСС**

Приложение № 4

Сили и средства на язовирите за реагиране и ликвидиране на последствията при наводнение съгласно аварийните планове.

|  |  |  |  |
| --- | --- | --- | --- |
| **Община** | **язовир** | **аварийна**  **група - лс.** | **Техника бр.** |
| **Разград** | “Пчелин 1” и “Пчелин 2” | 5 | 10 |
|  | “Липник” | 9 | 4 |
|  | “Балкански” | 3 | 1 |
|  | “Осенец” | 4 | 1 |
|  |  |  |  |

Приложение № 5

**МЕДИЦИНСКО ОСИГУРЯВАНЕ НА С Н А В Р**

**1. Център за спешна медицинска помощ /ЦСМП/, филиали на ЦСМП, екипи за оказване на спешна помощ.**

Разпределението на структурите от системата за спешна медицинска помощ в област Разград по общини е както следва:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| №  по  ред | Област,  община | Ц С М П | ФЦСМП | Спешно  отделение  към МБАЛ | Реанима-ционни  екипи | Лекарски  екипи | Долекар-  ски екипи | Транс-портни  екипи |
|  | **Област Разград** | 1 | 5 | 1 | 3 | - | 2 | 1 |
| 1. | Община Разград | 1 | 1 | 1 | 1 | - | 2 | 1 |
| 2. | Община Исперих | - | 1 | - | 1 | - | - | - |
| 3. | Община Кубрат | - | 1 | - | 1 | - | - | - |
| 4. | Община Завет | - | - | - | - | - | - |  |
| 5. | Община Лозница | - | 1 | - | - | - | 1 | - |
| 6. | Община Самуил | - | - | - | - | - | - | - |
| 7. | Община Цар Калоян | - | 1 | - | - | - | 1 | - |

**2. Информация за възможностите на лечебните и здравни заведения да осъществяват медицинско осигуряване /леглови фонд, медицинска апаратура, транспортни средства – линейки и друг транспорт/ и други.**

***а/ Леглови фонд.***

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| №  по  ред | Област,  община | Болнични  легла  /общо/ | От тях:\* | | | | | | | | | |
| ХЛ | Тр.Л | ТЛ | ПЛ | РИЛ | АГЛ | ИЛ | НЛ | РФЛ | Други |
|  | **Област Разград** | **634** | **86** | **10** | **142** | **158** | **16** | **45** | **10** | **79** | **15** | **73** |
| 1. | Община Разград | 438 | 53 | 10 | 95 | 130 | 10 | 20 | 10 | 40 | 15 | 55 |
| 2. | Община Исперих | 100 | 18 | - | 24 | 12 | 6 | 10 | - | 18 | - | 12 |
| 3. | Община Кубрат | 92 | 15 | - | 23 | 16 | - | 15 | - | 21 | - | 2 |
| 4. | Община Завет | 1 | - | - | - |  |  | - | - | - | - | 1 |
| 5. | Община Лозница | 1 | - | - | - |  |  | - | - | - | - | 1 |
| 6. | Община Самуил | 1 | - | - | - |  |  | - | - | - | - | 1 |
| 7. | Община Цар Калоян | 1 | - | - | - |  |  | - | - | - | - | 1 |

**\* Забележка:**

**ХЛ** - хирургични легла

**Тр.Л** - травматологични легла

**ТЛ**  - терапевтични легла

**ПЛ**  - педиатрични легла

**АГЛ**  - акушеро-гинекологични легла

**ИЛ**  - инфекциозни легла

**НЛ** - неврологични легла

**РФЛ**  - рехабилитационни и физиотерапевтични легла

**други** - урологични и психиатрични легла и легла във филиалите на ЦСМП

***б/ Транспортни средства.***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| №  по  ред | Област, община, здравни и  лечебни заведения | Всичко | От тях : | | | | | |
| линейки | реаномо-  били | флуоро-  графи | леки | леко-  товарни | товарни |
| 1 | 2 | 3 | 4 | 5 | 6 | 7 | 8 | 9 |
|  | **Област Разград** | **41** | **9** | **5** | **1** | **20** | **3** | **-** |
| ***1.*** | ***Община Разград*** | ***24*** | ***6*** | ***1*** | ***1*** | ***15*** | ***1*** | ***-*** |
| 1.1. | РИЗ - Разград | 5 | - | - | - | 5 | - | - |
| 1.2. | ДМСГД - Разград | 3 | - | - | - | 2 | 1 | - |
| 1.3. | ЦСМП – Разград | 9 | 5 | 1 | - | 3 | - | - |
| 1.4. | ДКЦ І - Разград | - | - | - | - | - | - | - |
| 1.5. | МБАЛ – Разград | 7 | 2 | - | 1 | 4 | - | - |
|  |  |  |  |  |  |  |  |  |
| ***2.*** | ***Община Исперих*** | ***5*** | ***1*** | ***2*** |  | ***2*** | ***-*** | ***-*** |
| 2.1. | ЦСМП – филиал Исперих | 2 | - | 2 | - | - | - | - |
| 2.2. | МБАЛ - Исперих | 3 | 1 | - | - | 2 | - | - |
|  |  |  |  |  |  |  |  |  |
| ***3.*** | ***Община Кубрат*** | ***9*** | ***2*** | ***2*** | ***-*** | ***3*** | ***2*** | ***-*** |
| 3.1. | ЦСМП – филиал Кубрат | 3 | 1 | 2 | - | - | - | - |
| 3.2. | МБАЛ - Кубрат | 6 | 1 | - | - | 3 | 2 | - |
|  |  |  |  |  |  |  |  |  |
| ***4.*** | ***Община Лозница*** | ***2*** | ***-*** | ***2*** | ***-*** | ***-*** | ***-*** | ***-*** |
| 4.1. | ЦСМП – филиал Лозница | 2 | - | 2 | - | - | - | - |
|  |  |  |  |  |  |  |  |  |
| ***5.*** | ***Община Цар Калоян*** | ***1*** | ***1*** | ***-*** | ***-*** | ***-*** | ***-*** | ***-*** |
| 5.1. | ЦСМП – филиал Цар Калоян | 1 | 1 | - | - | - | - | - |

**3. Възможности и задачи на лечебните и здравни заведения при СНАВР.**

*а/ Разпределение на лекарите в първичната извън болнична помощ и на аптеките в област Разград*

**(броя на населението е към 31.12 2010 г.)**

|  |  |  |  |  |  |  |  |
| --- | --- | --- | --- | --- | --- | --- | --- |
| №  по  ред | Област, общини | Население  (брой) | АПМП-ИП\* | АПМП-ГП\* | АПСП-ИП\* | АПСП-ГП\* | Аптеки |
|  | ***Област Разград*** | ***132 004*** | ***58*** | ***6*** | ***65*** | ***6*** | ***46*** |
| 1. | Община Разград | 55 004 | 26 | 2 | 43 | 4 | 29 |
| 2. | Община Исперих | 22 816 | 10 | - | 11 | 2 | 5 |
| 3. | Община Кубрат | 19 789 | 8 | 4 | 8 | - | 5 |
| 4. | Община Завет | 11 097 | 3 | - | 1 | - | 3 |
| 5. | Община Лозница | 9 534 | 5 | - | 3 | - | 1 |
| 6. | Община Самуил | 7 533 | 4 | - | - | - | 1 |
| 7. | Община Цар Калоян | 6 231 | 2 |  | 2 |  | 2 |

\* Забележка:

- АПМП-ИП – амбулатория за първична медицинска помощ – индивидуална практика;

- АПМП-ИП – амбулатория за първична медицинска помощ – групова практика

- АПМП-ИП – амбулатория за първична стоматологична помощ – индивидуална практика;

- АПМП-ИП – амбулатория за първична стоматологична помощ – групова практика;

***б/ Специализирани медицински екипи.***

|  |  |  |  |  |  |  |
| --- | --- | --- | --- | --- | --- | --- |
| №  по  ред | Вид на медицинския екип | РЗИ  (брой) | МБАЛ-Разград  (брой) | МБАЛ-Исперих  (брой) | МБАЛ-Кубрат  (брой) | Общо за областта |
| 1. | Общохирургичен | - | 4 | 1 | 1 | 6 |
| 2. | Травматологичен | - | 2 | - | - | 2 |
| 3. | Офталмологичен | - | 1 | - | - | 1 |
| 4. | Анестезиологичен | - | 1 | - | - | 1 |
| 5. | Микробиологичен | 1 | - | - | - | 1 |
| 6. | Хигиенен | 1 | - | - | - | 1 |
| 7. | Дезинфекционен | - | - | - | - | - |
|  | **Всичко:** | **2** | **9** | **1** | **1** | **13** |

Приложение №6

**Налично имущество за временно настаняване на евакуираното население :**

- шалтета – 128 бр.;

- дюшеци – 55 бр.;

- одеала – 51 бр.;

- легла походни – 626 бр.;

- палатки офицерски -2 бр.;

- палатки УСБ -41 – 2 бр.;

- палатки УСТ -41 – 63 бр

**Недостигащо оборудване :**

- дюшеци -500 бр.;

- одеала – 500 бр.;

- чаршафи – 1800 бр.;

- възглавници – 250 бр.;

- палатки – 75 бр.;

- легла – 500 бр.

**Списък на недостигащото оборудване за временно**

**настаняване по общини**

|  |  |  |  |  |
| --- | --- | --- | --- | --- |
| **Община** | **Палатки** | **Легла** | **Дюшеци** | **Одеала** |
| **Разград** | 35 бр. | 140 бр. | 140 бр. | 280 бр. |
|  |  |  |  |  |
|  |  |  |  |  |
|  |  |  |  |  |

ПРИЛОЖЕНИЕ №7

РАЗЧЕТ

за необходимостта от хранителни продукти, вода, лекарствени средства и медицински изделия на 1 човек за три дни

|  |  |  |  |  |  |
| --- | --- | --- | --- | --- | --- |
| **Хранителни продукти и вода** | **Количе-**  **ство** | **Лекарствени**  **средства** | **Количе-**  **ство** | **Медицински**  **изделия** | **Количе-**  **ство** |
| Хляб | 3 бр. | Антидепресанти | 10 табл. | Превързочни м-ли | 10 бр. |
| Консерви-месни | 6 бр. | Антибиотик | 10 табл. | Шини | 1 бр. |
| Млечни продукти | 600 гр. | Аналгетични | 10 табл. | Дезинфектанти | 100 гр. |
| Колбаси | 600 гр. | Спазмолитик | 10 табл. | Спринцовки едн.упот. | 1 бр. |
| Захарни изделия | 6 бр. | Нитрати | 10 табл. |  |  |
| Консерви-зеленчуци | 200 гр. |  |  |  |  |
| Минерална вода | 6 л. |  |  |  |  |