Приложение № 16

**П Л А Н**

**ЗА ЗАЩИТА ПРИ РАДИАЦИОННА АВАРИЯ ИЛИ ТРАНСГРАНИЧНИ РАДИОАКТИВНИ И ДРУГИ ЗАМЪРСЯВАНИЯ**

1. **Анализ и оценка на риска от възникване на радиационна авария.**

1.1 Опасност от радиоактивно замърсяване може да възникне вследствие на радиационна авария в АЕЦ „Козлодуй” или пренос на радиоактивни вещества при аварии на ядрени централи в други страни.

Въпросите, свързани със сигурността на атомните централи, имат първостепенно значение за всички страни. Извършва се непрекъснат радиационен контрол и се предприемат изключително строги мерки за недопускане на аварийна опасност. Осъществява се обмен на информация чрез Международната агенция по атомна енергия /МААЕ/ към ООН, подписани са двустранни спогодби между съседни страни за уведомяване и оказване на помощ. Вероятността за възникване на авария в атомна електроцентрала е сведена до възможния минимум. Това се отнася както за нашата атомна електроцентрала „Козлодуй”,така и за АЕЦ в другите страни.

Разработени са нормативни актове и аварийни планове с цел защита на населението, околната среда и националното стопанство при евентуална авария в АЕЦ.

1.2 **Критични места от критичната инфраструктура .**

При възникване на авария в един от реакторите на АЕЦ „Козлодуй” не са застрашени от попадане в зоните с висока мощност на дозата на радиоактивно замърсяване населените места от общината.

Отчитайки най-вероятните направления на разпространение на радиоактивния облак, при средногодишна скорост на приземния вятър 2 м/сек. /8км./ч/, утаяването на радиоактивните аерозоли на територията на община Разград ще започне след 24часа, а при авария в „Черна вода” Румъния след 5 часа.

**2. Мерките за предотвратяване или намаляване на последиците от радиоактивно замърсяване.**

Необходимо е да се предприемат превантивни мерки за намаляване риска при радиоактивно замърсяване.Мерките, които трябва да се вземат в тази връзка са:

- получаване на своевременна информация от Агенцията за ядрено регулиране за настъпилите експлоатационни изменения, събития и аварийни състояния, свързани с ядрената и радиационната безопасност.

-запознаване населението със защитните мерки и правилата за поведение при възможна радиационна авария.

-поддържане в готовност за действие на органите за управление и силите за реагиране.

- радиационно наблюдение и контрол на радиационния фон в общината и осигуряване на АЯР и МВР необходимата информация за радиационната и метеорологичната обстановка чрез постовете за радиационно наблюдение и оповестяване.

- поддържане в готовност за заемане на противорадиационните укрития, разсредоточаване и раздаване на индивидуалните средства за защита и провеждане на йодна профилактика на населението.

**3. Мерките за защита на населението.**

Обучението заема важна роля в подготовката на населението за поведение и действие в условията на радиоактивно замърсяване То се осъществява по утвърдени програми за обучение в школи, провеждане на УМС, изнасяне на лекции по местните радиа , телевизии и преса, паметки и брошури и провеждане на учения за проиграване плана за защита. Ученията дават възможност за практическо отработване взаимодействието между органите за управление, силите за реагиране и населението.

- Общински, обектови учения и тренировки;

- Обучение на населението, съгласно Националната програма за обучение;

- Комплексни учения със сили и средства на ЕСС, доброволни формирования и населението.

Целите на обучението за защита при възникване на радиоактивно замърсяване са;

- населението да е запознато с правилата за поведение и действие в условията на живот при радиоактивно замърсяване;

- при необходимост своевременно разсредоточаване и раздаване на индивидуалните средства за защита.

- своевременно оповестяване органите за управление и силите за реагиране за провеждане на спасителни и аварийно-възстановителни дейности;

**3.1. По-важните мероприятия, провеждани в случай на непосредствена опасност от възникване на радиоактивно замърсяване:**

-чрез местните оператори на телевизионни и радиоуслуги и другите средства за масово осведомяване се съобщава на населението за опасността от радиоактивно замърсяване;

-установява се връзка между отговорните за защита на населението при бедствия институции по места и другите институции, предвидени да участват в СНАВР;

- подготовка и организация на работа при възникване на радиоактивно замърсяване;

- контролни замервания на радиационния фон на поста за радиационно наблюдение и оповестяване, два пъти на едно денонощие с прибор РР-51М и при завишен фон, оповестяване на населението;

-създаване на организация за своевременно извеждане или евакуация на населението;

-предварително набелязване на подкрепителни пунктове и осигуряване на храна и вода ;

-организира се непрекъснато дежурство на местните спасителни екипи, които поддържат непрекъсната връзка с органите на ОУПБЗН, МВР и ЦСМП по места;

**3.2. Организация на СНАВР при възникване на радиоактивно замърсяване.**

Кмета на общината, подпомаган от изградения на основание чл. 65 (1),т..7 от Закона за защита при бедствия, щаб за изпълнение на общинския план за защита при бедствия и за взаимодействие с областния щаб, във взаимодействие с компетентните държавни и областни органи и организации, търговски дружества, еднолични търговци, кооперации и нестопански организации, при **възникване на радиоактивно замърсяване**, създава такава организация на работа, гарантираща в кратки срокове оказване на медицинска помощ на пострадалите, ограничаване мащабите на възможните последствия, защита на населението и ликвидиране на последствията / източниците / на рискови фактори за населението и околната среда.

Организират се и се провеждат следните мероприятия:

-извършване на анализ и оценка на обстановката с оглед прогнозиране на последствията от радиоактивното замърсяване, изготвяне на предложение и предварителни указания за защитни мерки за населението, животните и материалните ценности;

-населението се предупреждава по местните радиа, телевизии, преса за радиоактивното замърсяване, поведение и действие на населението в условията на живот при радиоактивно замърсяване ;

-незабавно се информират висшестоящите органи, съгласно определения ред;

-извършва се медицинско осигуряване и оказване на медицинска помощ на засегнатото население;

-уведомяват се и се привеждат в готовност за работа формированията, предвидени за действие в групировката на силите и средствата;

-аварийните екипи се осигуряват с необходимите методики и програми за анализ, оценка и прогнозиране на обстановката, както и с технически, транспортни и комуникационни средства.

**3.3.Провеждане на СНАВР при възникване на радиоактивно замърсяване.**

-ако обстановката налага, се извършва извеждане, разсредоточаване и евакуация на населението;

-кмета на общината взема решение за предприемане на мерки за защита на населението и извършване на СНАВР;

-осигуряват се необходимия ред и сигурност сред населението при прилагане на защитните мерки;

**4. Разпределение на задълженията и отговорните органи и лица за изпълнение на предвидените мерки.**

Кмета на общината чл.65,ал.2,т.10 координира спасителните и неотложните аварийно–възстановителни работи при радиоактивни замърсяване, възникнало на територията на общината. Дейността на кмета се подпомага с предварително създаден с негова заповед щаб за изпълнение на общинския план за защита при бедствия и за взаимодействие с областния щаб.

При възникване на бедствие на територията на общината кмета:

- въвежда със заповед в изпълнение общинския план за защитата при бедствия;

- може да обяви бедствено положение на територията на общината или на част от нея;

- организира, координира и контролира процеса на подпомагане и възстановяване при бедствия;

- координира спасителните и неотложните аварийно-възстановителни работи, възникнали на територията на общината.

Длъжностните лица от щаба за изпълнение на общинския план за защита при бедствия и за взаимодействие с областния щаб осъществяват общото взаимодействие между подчинените им и останалите структури от ЕСС, чрез изпълнение на следните мероприятия:

– Началникът на ОУПБЗН-Разград – организира и ръководи цялостната дейност по провеждане на СНАВР в засегнатия район, в качеството му на ръководител на място;

- ръководителите структури от Общинската администрация – осигуряват техническото, материалното, правното и останалите видове осигурявания на дейността на щаба за изпълнение на мероприятията, залегнали в плана;

– Директорът на ОД на МВР-Разград – организира и ръководи мероприятията по отцепване на засегнатия район, извършване на издирвателни дейности, насочване на населението по обходни маршрути и отклоняване на транспортни потоци, осигуряване на охраната на материалните и парични ценности, както и други мероприятия, регламентирани в Закона за МВР (ЗМВР);

-Директорът на секретариата на ОС на БЧК – Участва в разпределението и организира раздаване на хуманитарна помощ, координира действията на доброволците на БЧК за ефективна работа в зоната на поражение;

- Директорът на РЗИ-Разград, съвместно с Директорът на РЦСМП-Разград – организира и ръководи мероприятията по медицинска сортировка, първична обработка, лечение, рехабилитация и медицинска експертиза на пострадалите, осигуряване защитата на стационарно болните и формирането на запаси от лекарства, медикаменти, консумативи и др. медицинско имущество за осигуряване на населението при кризи, организирането и осъществяването на противоепидемични, хигиенни дейности и санитарен контрол;

-Управителите на „Водоснабдяване – Дунав” ЕООД и „Е.оН България – Мрежи”, Регионален център–Разград и ръководител „ЕРПМ”, МЕР-Разград към „Електроенергиен системен оператор” ЕАД – организират и ръководят действията на подчините им екипи при извършване на ремонтно-възстановителни дейности по комунално-енергийните мрежи с цел намаляване на последствията от бедствието и възстановяване водо- и енергозахранването в засегнатия район .

**5. Средствата и ресурсите, необходими за изпълнение на дейностите по т. 2, 3 и 4;**

Финансовото и материално-техническото осигуряване на защитата при бедствия се осигурява от:

- бюджетите на министерствата и ведомствата;

- общинските бюджети;

- търговските дружества и едноличните търговци - за обектите им.

Финансирането на дейностите от годишните планове се осъществява в рамките на одобрения бюджет на компетентните органи и от други източници за финансиране.

Финансовото и материално-техническото осигуряване на защитата при радиоактивно замърсяване включва:

- текуща издръжка на силите и средствата на единната спасителна система;

- производство, ремонт, доставки на техника, оборудване и друго имущество, необходимо за защитата при бедствия;

- проектиране и извършване на капитално строителство, изграждане и поддържане на системи за ранно предупреждение и оповестяване при бедствия;

- управление на недвижими имоти и движими вещи - държавна собственост, предоставени на министерства и ведомства за защита при бедствия;

- осъществяване на международно икономическо и научно-техническо сътрудничество в областта на защитата при бедствия;

- социални и обслужващи дейности;

- контрол върху производството, сертификацията и атестирането на техниката и друга специална продукция за защита при бедствия;

- създаване и поддържане на кризисни запаси от материални средства и горивно-смазочни материали за осигуряване защитата на населението при бедствия;

- предоставяне на държавни и общински имоти и движими вещи за целите на защитата;

- други дейности, свързани с осигуряването на защита при бедствия.

**6. Начин на взаимодействие между съставните части на единната спасителна система.**

В изпълнение на чл. 29.(1) от ЗЗБ координацията на съставните части на единната спасителна система на територията на областта се осъществява чрез оперативният център на Областно управление "Пожарна безопасност и защита на населението" – Разград (ОКИЦ на ОУПБЗН-Разград).

Дежурните длъжностни лица от ОКИЦ:

- приемат и оценяват информация за възникнали бедствия;

- уведомяват компетентните съставни части на единната спасителна система и координират по-нататъшната дейност на основата на стандартни оперативни процедури;

- извършват ранно предупреждение и оповестяване на органите на изпълнителната власт, съставните части на единната спасителна система и населението при бедствия;

- по искане на ръководителя на място, на кмета на общината или на областния управител организират включване на предвидените в плановете за защита при бедствия съставни части на единната спасителна система, както и на допълнителни сили и средства.

Взаимодействието на длъжностните лица от ОКИЦ с компетентните структури се извършва на база предварително разработен и съгласуван телефонен указател.

Съгласно чл.31 от ЗЗБ взаимодействието и координацията между частите на единната спасителна система, участващи в спасителни и неотложни аварийно-възстановителни работи в района на се извършва от ръководителя на място.

Ръководител на място е началникът на Областно управление "Пожарна безопасност и защита на населението" - Разград или оправомощено от него длъжностно лице.

Ръководителят на място при провеждане на спасителни и неотложни аварийно-възстановителни работи има право да:

- забрани или ограничи влизането на лица в мястото на намеса;

- нареди временно извеждане на лица от мястото на намеса;

- разпореди незабавно извършване и спиране на строежи, строителни работи, теренни преустройства или събаряне на сгради и съоръжения или части от тях с цел намаляване или отстраняване на рисковете от възникналото бедствие;

- поиска от юридически или физически лица предоставяне на лична или материална помощ;

- създаде щаб на ръководителя на място с представители на участващите екипи от единната спасителна система;

- раздели мястото на намеса на сектори или на участъци, да определи техни ръководители, да им възлага задачи, както и да разпределя сили и средства за тях.

**7. Ред за ранно предупреждение и оповестяване на органите на изпълнителната власт, на съставните части на единната спасителна система и населението при опасност или възникване на радиоактивно замърсяване.**

**7.1. Ред за ранно предупреждение и оповестяване на органите на изпълнителната власт при опасност или възникване на радиоактивно замърсяване.**

Системата за ранно предупреждение и оповестяване на органите на изпълнителната власт и на съставните части на Единната спасителна система функционира посредством въведени база данни, разпределени по утвърдени от съответните ръководители (областен управител, кметове на общини и ръководители на основни структури от единната спасителна система) схеми, които включват групите за оповестяване, длъжностни лица за оповестяване в групите и приоритети при оповестяването.

Групите за оповестяване на областно и общинско ниво :

- общинска администрация;

- щаб за изпълнение на общинския план за защита при бедствия и за взаимодействие с висшестоящите щабове;

- кметства и населени места;

- съставни части на Единната спасителна система на общинско ниво.

При опасност или възникване на бедствие, изискващо координация на посочените по-горе нива, ранното предупреждение и оповестяването се извършва въз основа на искане на областен управител, кмет на засегната община, ръководителя на съставна част на Единната спасителна система или ръководител на мястото на намесата. Исканията се приемат чрез ОКИЦ на ОУПБЗН-Разград.

Ранното предупреждение и оповестяването на областно и общинско ниво, кметство и населено място се осъществява от ОКИЦ по разпореждане на началника на Областно управление "Пожарна безопасност и защита на населението".

Искането за оповестяване трябва да съдържа информация за заплахата или за бедствието, както и органите на изпълнителната власт и съставните части на Единната спасителна система, които следва да бъдат уведомени.

С разпореждането за ранно предупреждение или оповестяване, началника на ОУПБЗН-Разград се определя групата и длъжностните лица за оповестяване, сигналът за оповестяване, както и начинът на свързване.

**7.2. Ред за ранно предупреждение и оповестяване на населението от Община Разград при опасност или възникване на радиоактивно замърсяване.**

Ранното предупреждение и оповестяване на населението е мероприятие за едновременно предупреждение и оповестяване на големи групи хора на определена територия за предстоящо или настъпило бедствие и за излъчване на указания за необходимите мерки и действия чрез акустични сигнали и гласова информация.

На територията на общината не е изградена автоматизираната система за подаване на акустичните сигнали и гласовата информация, съгласно Наредбата за ранното предупреждение и оповестяването при бедствия.

Към момента оповестяване на населението се извършва само с електро-механични сирени само са сигнали „Въздушна опасност” и Отбой от въздушна опасност”.

До окончателното изграждане на Системата за ранно предупреждение и оповестяване на населението сигналите за опасност или възникване на радиактивно замърсяване се организира от кмета на общината и/или кметовете на населени места.

**8. Информация за екипите и средствата на съставните части на единната спасителна система.**

Силите и средствата на общината за реагиране и ликвидиране на последствията при радиоактивно замърсяване, съгласно оперативните планове на дружествата.

Осигуряването на законността и реда се осъществява от органите на ОД-МВР под ръководството на Директора на ОД-МВР и/или началника на РУП.

Силите изпълняват следните основни задачи:

- организират комендантската служба по пътищата ;

- осигуряване охраната на магазини и складове ;

- предотвратяване на паника сред населението и възстановяване спокойствието и обществения ред, борба с мародерите;

- въвеждане на ред по бензиностанциите;

- осигуряване условия за въвеждане структурите от Единната спасителна система;

- набелязване на мерки за недопускане на аварии и катастрофи.

Организацията, управлението и ресурсното обезпечаване на медицинското осигуряване на населението при възникване на радиоактивно замърсяване на територията на общината се осъществява от изградените структури на здравеопазването под ръководството на директора на Регионална здравна инспекция-Разград.

Цялостната дейност в това отношение се провежда в тясно взаимодействие със съответните структури на Министерството на здравеопазването, Щаба за изпълнение на общинския план за защита при бедствия и за взаимодействие с областния щаб, Областно управление "Пожарна безопасност и защита на населението"-Разград, Българския червен кръст, други органи на централната и местна власт, имащи отношение по въпросите на медицинското осигуряване и с неправителствени организации..

Директорът на Регионална здравна инспекция-Разград разработва "План за медицинско осигуряване при бедствия, аварии и катастрофи", който се утвърждава от Министъра на здравеопазването.

Основните задачи и отговорности на регионалната здравна инспекция по подготовката на звената /лечебни и здравни заведения/, включени в състава на единната спасителна система в област Разград по медицинското осигуряване на населението са:

- организиране и осъществяване, на мероприятия насочени за подготовката на структурите на здравеопазването в общината за изпълнението на задачи по медицинско осигуряване при радиоактивно замърсяване;

- изграждане и поддържане на система за оповестяване на лечебните и здравни заведения на територията на общината при възникване на евентуална кризисна ситуация;

- планиране и провеждане на имунизация и мероприятия за ресурсното осигуряване на лечебните и здравни заведения и повишаване осигуреността им с лекарства и апаратура за медицинско осигуряване при радиоактивно замърсяване;

- прогнозиране и оценка на вероятната обща и на медицинска обстановка на територията на общината, която може да възникне в резултат на евентуална кризисна ситуация;

- планиране и провеждане на мероприятия за повишаване на подготовката на ръководния състав на структурите на здравеопазването в община Разград и осигуряване на ефективно управление на изградените специализирани медицински екипи за осъществяване на медицинското осигуряване при извършване на СНАВР;

Логистика се организира от отдел “Социално подпомагане”–Община Разград, сектор “Търговия и контрол”. В дейностите по подпомагане на засегнатото население решаваща роля ще играят щатните и доброволни структури на Българския червен кръст на територията на общината. Основно ще се изпълняват следните мероприятия:

-набелязване на подходящи сгради в град Разград и населените места от общината в които ще бъде настанено пострадалото население;

-осигуряване на материали за херметизация на помещения ,които ще се преспособяват за ПРУ, недостига от постеловъчни материали, дрехи и др. от първа необходимост за пострадалото население;

-осигуряване на храни , вода, лекарства и медикаменти; съгласно разчет за необходимостта от хранителни продукти, вода, лекарствени средства и медицински изделия на 1 човек за три дни.

-осигуряване на лекарско наблюдение на пострадалите;

-осигуряване на отопление;

-осигуряване на психолог, ако това е необходимо.

При необходимост могат да се привлекат допълнителни сили разположени извън територията на общината.

Кмета на общината подготвя искане до Министъра на вътрешните работи за оказване на помощ от групите СД към ОУПБЗН, основно от областите Русе, Търговище и Силистра и от Министъра на отбраната за оказване на помощ от поделения дислоцирани в гр. Шумен и гр. Русе.

**9. Време за готовност за реагиране на съставните части на единната спасителна система.**

Основните съставни части на единната спасителна система на територията на областта (ОУПБЗН-Разград, ОД на МВР-Разград и ЦСМП-Разград и техните структури по места) осигуряват непрекъсната готовност за приемане на съобщения при възникване на бедствена ситуация, тяхната оценка и незабавни действия.

Другите съставни части на единната спасителна система предоставят помощ при поискване съгласно разчета в общинския план за защита при бедствия.

Въоръжените сили предоставят помощ при провеждане на спасителни и неотложни аварийно-възстановителни работи с разрешение на министъра на отбраната въз основа на искане от Областния управител.

Времето за готовност за реагиране на основните съставни части на единната спасителна система е в рамките 10 до 30 минути, а на другите съставни части – 30 до 120 минути в зависимост от вида на техниката и готовността за нейното използване.

**10.Финансово осигуряване на плана**

-средства за провеждане на дезактивация /измиване/ на уличната пътна мрежа, алеи ,площади, тротоари и др.места на масови прояви;

* средства за вземане на проби и извършване на анализи на почвата; водата; млякото;хранителни продукти;зеленчуци; плодове и др.-
* средства за херметизация на помещения в учебните и детските заведения и кладениците в населените места и др.-
* средства за доставка на бутилирана минерална вода и раздаване на населението при необходимост-
* средства за изработка на противопрахови марлени маски предназначени за населението—
* средства за разсредоточаване и раздаване на индивидуалните средства за защита – .
* други разходи-
* Всичко разходи—20 000лв.

Приложения:

1.Схема за координация на съставните части на ЕСС.

2. Разчет за необходимостта от хранителни продукти, вода, лекарствени средства и медицински изделия на 1 човек за три дни.

3.Медицинско осигуряване на СНАВР

4..Налично имущество в склад на ОУПБЗН-Разград

ЛИСТ

ЗА ВНЕСЕНИ ПРОМЕНИ В ПЛАНА ЗА ЗАЩИТА НА НАСЕЛЕНИЕТО

ПРИ РАДИОАКТИВНО ЗАМЪРСЯВАНЕ В ОБЩИНА РАЗГРАД

|  |  |  |  |  |
| --- | --- | --- | --- | --- |
| **№**  **по**  **ред** | **Вид на промяната** | **Стр.**  **бр.** | **От кого - дата** | **По решене**  **на** |
| **1** | **2** | **3** | **4** | **5** |
|  |  |  |  |  |

**3**

Приложение № 1

**ОБЕКТИ ОТ НАЦИОНАЛНОТО СТОПАНСТВО**

**СИЛИ**

**ЗА РЕАГИРАНЕ**

**ЕДИННА**

**СПАСИТЕЛНА**

**СИСТЕМА**

**ОБЛАСТЕН УПРАВИТЕЛ**

**ЩАБ**

**КМЕТ НА ОБЩИНА**

**ЩАБ**

**СИЛИ ЗА РЕАГИРАНЕ В ОБЩИНАТА**

**РЪКОВОДИТЕЛИ НА ОБЕКТИ ОТ НАЦИОНАЛНОТО СТОПАНСТВО**

**СИЛИ ЗА РЕАГИРАНЕ В ОБЕКТА**

**ОКИЦ**

**Ръководител**

**на място**

**112**

**ОУПБЗН**

**ЦСМП**

**ОД на МВР**

**Спешно**

**повикване**

**Системи за мониторинг и**

**наблюдение**

**НОКИЦ**

**Схема за координация на съставните части на ЕСС**

Приложение № 2

РАЗЧЕТ

за необходимостта от хранителни продукти, вода, лекарствени средства и медицински изделия на 1 човек за три дни

|  |  |  |  |  |  |
| --- | --- | --- | --- | --- | --- |
| **Хранителни продукти и вода** | **Количе-**  **ство** | **Лекарствени**  **средства** | **Количе-**  **ство** | **Медицински**  **изделия** | **Количе-**  **ство** |
| Хляб | 3 бр. | Антидепресанти | 10 табл. | Превързочни м-ли | 10 бр. |
| Консерви-месни | 6 бр. | Антибиотик | 10 табл. | Шини | 1 бр. |
| Млечни продукти | 600 гр. | Аналгетични | 10 табл. | Дезинфектанти | 100 гр. |
| Колбаси | 600 гр. | Спазмолитик | 10 табл. | Спринцовки едн.упот. | 1 бр. |
| Захарни изделия | 6 бр. | Нитрати | 10 табл. |  |  |
| Консерви-зеленчуци | 200 гр. |  |  |  |  |
| Минерална вода | 6 л. |  |  |  |  |

**Приложение № 3**

**МЕДИЦИНСКО ОСИГУРЯВАНЕ НА С Н А В Р**

**1. Център за спешна медицинска помощ /ЦСМП/, филиали на ЦСМП, екипи за оказване на спешна помощ.**

Разпределението на структурите от системата за спешна медицинска помощ в област Разград по общини е както следва:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| №  по  ред | Област,  община | Ц С М П | ФЦСМП | Спешно  отделение  към МБАЛ | Реанима-ционни  екипи | Лекарски  екипи | Долекар-  ски екипи | Транс-портни  екипи |
|  | **Област Разград** | 1 | 5 | 1 | 3 | - | 2 | 1 |
| 1. | Община Разград | 1 | 1 | 1 | 1 | - | 2 | 1 |
| 2. | Община Исперих | - | 1 | - | 1 | - | - | - |
| 3. | Община Кубрат | - | 1 | - | 1 | - | - | - |
| 4. | Община Завет | - | - | - | - | - | - |  |
| 5. | Община Лозница | - | 1 | - | - | - | 1 | - |
| 6. | Община Самуил | - | - | - | - | - | - | - |
| 7. | Община Цар Калоян | - | 1 | - | - | - | 1 | - |

**2. Информация за възможностите на лечебните и здравни заведения да осъществяват медицинско осигуряване /леглови фонд, медицинска апаратура, транспортни средства – линейки и друг транспорт/ и други.**

***а/ Леглови фонд.***

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| №  по  ред | Област,  община | Болнични  легла  /общо/ | От тях:\* | | | | | | | | | |
| ХЛ | Тр.Л | ТЛ | ПЛ | РИЛ | АГЛ | ИЛ | НЛ | РФЛ | Други |
|  | **Област Разград** | **634** | **86** | **10** | **142** | **158** | **16** | **45** | **10** | **79** | **15** | **73** |
| 1. | Община Разград | 438 | 53 | 10 | 95 | 130 | 10 | 20 | 10 | 40 | 15 | 55 |
| 2. | Община Исперих | 100 | 18 | - | 24 | 12 | 6 | 10 | - | 18 | - | 12 |
| 3. | Община Кубрат | 92 | 15 | - | 23 | 16 | - | 15 | - | 21 | - | 2 |
| 4. | Община Завет | 1 | - | - | - |  |  | - | - | - | - | 1 |
| 5. | Община Лозница | 1 | - | - | - |  |  | - | - | - | - | 1 |
| 6. | Община Самуил | 1 | - | - | - |  |  | - | - | - | - | 1 |
| 7. | Община Цар Калоян | 1 | - | - | - |  |  | - | - | - | - | 1 |

**\* Забележка:**

**ХЛ** - хирургични легла

**Тр.Л** - травматологични легла

**ТЛ**  - терапевтични легла

**ПЛ**  - педиатрични легла

**АГЛ**  - акушеро-гинекологични легла

**ИЛ**  - инфекциозни легла

**НЛ** - неврологични легла

**РФЛ**  - рехабилитационни и физиотерапевтични легла

**други** - урологични и психиатрични легла и легла във филиалите на ЦСМП

***б/ Транспортни средства.***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| №  по  ред | Област, община, здравни и  лечебни заведения | Всичко | От тях : | | | | | |
| линейки | реаномо-  били | флуоро-  графи | леки | леко-  товарни | товарни |
| 1 | 2 | 3 | 4 | 5 | 6 | 7 | 8 | 9 |
|  | **Област Разград** | **41** | **9** | **5** | **1** | **20** | **3** | **-** |
| ***1.*** | ***Община Разград*** | ***24*** | ***6*** | ***1*** | ***1*** | ***15*** | ***1*** | ***-*** |
| 1.1. | РИЗ - Разград | 5 | - | - | - | 5 | - | - |
| 1.2. | ДМСГД - Разград | 3 | - | - | - | 2 | 1 | - |
| 1.3. | ЦСМП – Разград | 9 | 5 | 1 | - | 3 | - | - |
| 1.4. | ДКЦ І - Разград | - | - | - | - | - | - | - |
| 1.5. | МБАЛ – Разград | 7 | 2 | - | 1 | 4 | - | - |
|  |  |  |  |  |  |  |  |  |
| ***2.*** | ***Община Исперих*** | ***5*** | ***1*** | ***2*** |  | ***2*** | ***-*** | ***-*** |
| 2.1. | ЦСМП – филиал Исперих | 2 | - | 2 | - | - | - | - |
| 2.2. | МБАЛ - Исперих | 3 | 1 | - | - | 2 | - | - |
|  |  |  |  |  |  |  |  |  |
| ***3.*** | ***Община Кубрат*** | ***9*** | ***2*** | ***2*** | ***-*** | ***3*** | ***2*** | ***-*** |
| 3.1. | ЦСМП – филиал Кубрат | 3 | 1 | 2 | - | - | - | - |
| 3.2. | МБАЛ - Кубрат | 6 | 1 | - | - | 3 | 2 | - |
|  |  |  |  |  |  |  |  |  |
| ***4.*** | ***Община Лозница*** | ***2*** | ***-*** | ***2*** | ***-*** | ***-*** | ***-*** | ***-*** |
| 4.1. | ЦСМП – филиал Лозница | 2 | - | 2 | - | - | - | - |
|  |  |  |  |  |  |  |  |  |
| ***5.*** | ***Община Цар Калоян*** | ***1*** | ***1*** | ***-*** | ***-*** | ***-*** | ***-*** | ***-*** |
| 5.1. | ЦСМП – филиал Цар Калоян | 1 | 1 | - | - | - | - | - |

**3. Възможности и задачи на лечебните и здравни заведения при СНАВР.**

*а/ Разпределение на лекарите в първичната извън болнична помощ и на аптеките в област Разград*

**(броя на населението е към 31.12 2010 г.)**

|  |  |  |  |  |  |  |  |
| --- | --- | --- | --- | --- | --- | --- | --- |
| №  по  ред | Област, общини | Население  (брой) | АПМП-ИП\* | АПМП-ГП\* | АПСП-ИП\* | АПСП-ГП\* | Аптеки |
|  | ***Област Разград*** | ***132 004*** | ***58*** | ***6*** | ***65*** | ***6*** | ***46*** |
| 1. | Община Разград | 55 004 | 26 | 2 | 43 | 4 | 29 |
| 2. | Община Исперих | 22 816 | 10 | - | 11 | 2 | 5 |
| 3. | Община Кубрат | 19 789 | 8 | 4 | 8 | - | 5 |
| 4. | Община Завет | 11 097 | 3 | - | 1 | - | 3 |
| 5. | Община Лозница | 9 534 | 5 | - | 3 | - | 1 |
| 6. | Община Самуил | 7 533 | 4 | - | - | - | 1 |
| 7. | Община Цар Калоян | 6 231 | 2 |  | 2 |  | 2 |

\* Забележка:

- АПМП-ИП – амбулатория за първична медицинска помощ – индивидуална практика;

- АПМП-ИП – амбулатория за първична медицинска помощ – групова практика

- АПМП-ИП – амбулатория за първична стоматологична помощ – индивидуална практика;

- АПМП-ИП – амбулатория за първична стоматологична помощ – групова практика;

***б/ Специализирани медицински екипи.***

|  |  |  |  |  |  |  |
| --- | --- | --- | --- | --- | --- | --- |
| №  по  ред | Вид на медицинския екип | РЗИ  (брой) | МБАЛ-Разград  (брой) | МБАЛ-Исперих  (брой) | МБАЛ-Кубрат  (брой) | Общо за областта |
| 1. | Общохирургичен | - | 4 | 1 | 1 | 6 |
| 2. | Травматологичен | - | 2 | - | - | 2 |
| 3. | Офталмологичен | - | 1 | - | - | 1 |
| 4. | Анестезиологичен | - | 1 | - | - | 1 |
| 5. | Микробиологичен | 1 | - | - | - | 1 |
| 6. | Хигиенен | 1 | - | - | - | 1 |
| 7. | Дезинфекционен | - | - | - | - | - |
|  | **Всичко:** | **2** | **9** | **1** | **1** | **13** |

Приложение №4

**Налично имущество за временно настаняване на евакуираното население :**

- шалтета – 128 бр.;

- дюшеци – 55 бр.;

- одеала – 51 бр.;

- легла походни – 626 бр.;

- палатки офицерски -2 бр.;

- палатки УСБ -41 – 2 бр.;

- палатки УСТ -41 – 63 бр

**Недостигащо оборудване :**

- дюшеци -500 бр.;

- одеала – 500 бр.;

- чаршафи – 1800 бр.;

- възглавници – 250 бр.;

- палатки – 75 бр.;

- легла – 500 бр.

**Списък на недостигащото оборудване за временно**

**настаняване по общини**

|  |  |  |  |  |
| --- | --- | --- | --- | --- |
| **Община** | **Палатки** | **Легла** | **Дюшеци** | **Одеала** |
| **Разград** | 35 бр. | 140 бр. | 140 бр. | 280 бр. |
| **Исперих** | 10 бр. | 100 бр. | 100 бр. | 200 бр. |
| **Завет** | 5 бр. | 40 бр. | 40 бр. | 80 бр. |
| **Кубрат** | 10 бр. | 100 бр. | 100 бр. | 200 бр. |
| **Самуил** | 5 бр. | 40 бр. | 40 бр. | 80 бр. |
| **Лозница** | 5 бр. | 40 бр. | 40 бр. | 80 бр. |
| **Цар Калоян** | 5 бр. | 40 бр. | 40 бр. | 80 бр. |